Den lille piken nederst i veien

***Den lille piken nederst i veien*** (originaltittel: *The Little Girl Who Lives Down the Lane*) er en fransk-canadisk psykologisk thriller fra 1976 regissert av Nicolas Gessner. Filmen handler om den 13 år gammel piken Rynn som bor sammen med sin forfatter-far på et avsidesliggende sted. Faren er ofte bortreist og jenta må derfor klare seg selv i livet. Hun isolerer seg i huset og flere innpåslitne mennesker som nærmer seg henne forsvinner. Hovedrollen spilles av Jodie Foster, mens sentrale biroller spilles av Martin Sheen og Alexis Smith.

Filmen ble tildelt Saturn Award i klassen beste skrekkfilm og beste kvinnelige skuespiller (Jodie Foster).

Den ble meget godt mottatt av anmelderne.

## Handling
På Allehelgensaften, i den lille kyst-byen Wells Harbor i Maine, feirer Rynn Jacobs sin trettende bursdag helt alene. Faren henne Lester Jacobs var en poet, og de hadde nylig flyttet til den lille amerikanske landsbyen fra England. En dag kommer Frank Hallet, den voksne sønnen til utleier Cora Hallet, uventet på besøk. Når han oppdager at Rynn Jacobs er der alene, gjør han uønskede seksuelle tilnærmelser mot henne. Dagen etter kommer Franks mor Cora Hallet til huset. Men kjeller-døren faller ved et uhell på hodet hennes, noe som dreper henne. Rynn forsøker å fjerne alle bevis på fru Hallets besøk, og går ut for å kjøre bilen hennes vekk - men hun klarer ikke å starte bilen. Dette tiltrekker seg oppmerksomheten til Mario, en tenåring som går forbi. Mario er nevøen til politi-betjent Miglioriti, som tidligere hadde gitt Rynn en skyss hjem fra byen.

Mario kjører Hallets bil tilbake til byen, og Rynn belønner ham med en middag hun lager hjemme hos henne. Senere forteller Miglioriti at Frank Hallet nylig har meldt moren sin savnet. Mistenksom, og på leting etter svar om hvor moren og faren til Rynn egentlig befinner seg, forsøker Frank å skremme Rynn til å fortelle sannheten. Han dreper kjæledyr-hamsteren hennes på grusomt vis, og Mario jager Frank vekk. Rynn stoler nå på Mario, og innrømmer hva slags situasjon hun egentlig befinner seg i: Rynns dødssyke far og voldelige mor ble skilt for lenge siden. For å beskytte Rynn fra å bli returnert til moren etter hans død, flyttet faren dem til Amerika og la planer for å la Rynn leve på egen hånd.

Faren hennes begikk deretter selvmord på havet, på et tidspunkt når tidevannet ville bære kroppen hans ut på havet for å sørge for at han aldri kommer til å bli funnet igjen. Rynn drepte senere moren sin med gift i en kopp te. Tilliten mellom Rynn og Mario blomstrer snart til romantikk. På en kald, regnfull dag begraver de likene etter foreldrene hennes bak huset til Rynn. Når Miglioriti kommer tilbake til huset en sen kveld og krever å få møte faren hennes, forkler Mario seg som en gammel mann og presenterer seg for Miglioriti som faren til Rynn.

Når vinteren setter inn, blir Mario innlagt på sykehus etter at forkjølelsen hans fører til en kraftig lungebetennelse. Rynn besøker snart den nå bevisstløse Mario på sykehuset, og føler seg ensom. Den kvelden, rett før Rynn skal legge seg og sove, blir hun sjokkert over å se Frank som dukker opp fra kjelleren hennes. Frank tror han vet hva som faktisk skjedde med Rynns foreldre, og forsøker derfor å utpresse Rynn. Han tilbyr å holde tett om Rynns hemmeligheter, i bytte mot hennes seksuelle tjenester. Rynn, tilsynelatende beseiret og som går med på Franks krav, samtykker i å først drikke te sammen med ham. Men Rynn putter litt cyanid i te-koppen, og ser på når Frank bukker under for giften.

## I rollene
* Jodie Foster – Rynn
* Martin Sheen – Frank Hallet
* Alexis Smith – Mrs. Hallet
* Mort Shuman – politi-betjent Miglioriti
* Scott Jacoby – Mario
* Dorothy Davis –  Town Hall Clerk 
* Clesson Goodhue –  Banksjef

## Referanser


## Eksterne lenker
*